สอบถามคุณค่ะ กรณีหยุดยาคุมกลางคันแล้วประมาณ 3-4 วัน ประจำเดือนมา ถ้าจะเริ่มกินยาคุมกำเนิดใหม่ ต้องกินอีกเมื่อไรคะ ?
สวัสดีค่ะ ยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูง หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ถ้าหยุดยาคุมไปกลางคัน ก็อาจจะมีเลือดออกผิดปกติทางช่องคลอดตามมาได้ ซึ่งอาจจะไม่ใช่เลือดประจำเดือนจริงๆควรยืนยันการตั้งครรภ์ให้แน่ชัดก่อนเริ่มยาคุมแผงใหม่ หรือรอจนประจำเดือนที่ควรมาตามรอบเดือน (นับจากครั้งก่อน) มาแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ในระหว่างนี้ให้ใช้ถุงยางอนามัยเพื่อคุมกำเนิดไปก่อนได้